b"\n_START_ARTICLE_\nJohann Olav Koss\n_START_SECTION_\nBiografia\n_START_PARAGRAPH_\nVa n\xc3\xa9ixer el 29 d'octubre de 1968 a la ciutat de Drammen, poblaci\xc3\xb3 situada al comtat de Buskerud.\n_START_SECTION_\nCarrera esportiva\n_START_PARAGRAPH_\nVa participar en els Jocs Ol\xc3\xadmpics d'hivern de 1992 realitzats a Albertville (Fran\xc3\xa7a), on aconsegu\xc3\xad guanyar la medalla d'or en la prova dels 1.500 metres i la medalla de plata en els 10.000 m, a m\xc3\xa9s de ser set\xc3\xa8 en els 5.000 metres. En els Jocs Ol\xc3\xadmpics d'hivern de 1994 realitzats a Lillehammer aconsegu\xc3\xad gunyar tres medalles d'or en les proves dels 1.500 m, 5.000 m i 10.000 metres._NEWLINE_Al llarg de la seva carrera ha guanyat 5 medalles en el Campionat del M\xc3\xb3n de patinatge de velocitat sobre gel, destacant la seva vict\xc3\xb2ria en la combinada els anys 1990, 1991 i 1994. Guanyador en sis ocasions de la Copa del M\xc3\xb3n de patinatge de velocitat, ha guanyat una vegada el Campionat d'Europa de patinatge de velocitat (1991), quatre vegades el Campionat nacional de combinada (1991-1994) aix\xc3\xad com onze vegades aquest campionat per\xc3\xb2 en les diferents dist\xc3\xa0ncies disputades."